**Queen of the South Football Club** er en fotballklubb fra byen Dumfries i regionen Dumfries and Galloway sørvest i Skottland. Klubben spilte 2008/09-sesongen i Scottish First Division (nivå 2). Klubbens hjemmebane er Palmerston Park.

Den lokale poeten David Dunbar kalte Dumfries for «Queen of the South» i en tale da han i 1857 stilte til valg til det britiske parlamentet, og dette festet seg som et kjælenavn på byen.

Historie
--------

Hovedtribunen på Palmerston Park, Queen of the Souths hjemmebane
Queen of the South FC ble stiftet i 1919 og tok i bruk Palmerston Park som sin hjemmebane. Klubben spilte i regionale turneringer før de i 1923 ble valgt inn i den nye Division 3 i Scottish Football League. Etter 3.-plass første sesong ble de nummer 2 i 1925 og rykket opp i Division 2.

I 1933 rykket Queen of the South opp i øverste divisjon. Klubben gjorde en meget sterk debut da de slo Celtic 3-2 i første kamp og ble nummer 4 (av 20 lag) den første sesongen. Dette er til dags dato klubbens beste sesong i ligaen. De holdt seg i øverste divisjon fram til 1959, med unntak av én sesong (1950/51). Siste gang klubben rykket ned fra øverste divisjon, var i 1964. I 1975 ble de nummer 2 i 2. divisjon, og ville normalt ha rykket opp, men på grunn av at ligaen ble omorganisert til tre divisjoner, ble de værende på nivå 2, i nye First Division.

I 1979 rykket Queen of the South ned i Second Division (nivå 3). Etter flere opp- og nedrykk lå klubben igjen på nivå 3 etter at ligaen i 1994 ble omorganisert til fire divisjoner. Siden 2002 har klubben spilt i First Division (nivå 2).

Våren 2008 nådde Queen of the South for første gang finalen i FA-cupen, der de tapte 2-3 mot Rangers. Dette kvalifiserte dem for europacup-spill for første gang. Det ble imidlertid tap 2-4 sammenlagt mot danske FC Nordsjælland i 2. kvalifiserende runde i UEFA-cupen.

Sesonger
--------

| Sesong | Nivå | Liga | Plass | Eksterne lenker |
| --- | --- | --- | --- | --- |
| **2010.—2011.** | **2.** | **Championship** | **4.** |  |
| **2011.—2012.** | **2.** | **Championship** | **10.** |  |
| **2012.—2013.** | **3.** | **League One** | **1.** |  |
| **2013.—2014.** | **2.** | **Championship** | **4.** |  |
| **2014.—2015.** | **2.** | **Championship** | **4.** |  |
| **2015.—2016.** | **2.** | **Championship** | **7.** |  |
| **2016.—2017.** | **2.** | **Championship** | **7.** |  |
| **2017.—2018.** | **2.** | **Championship** | **6.** |  |
| **2018.—2019.** | **2.** | **Championship** | **9.** |  |
| **2019.—2020.** | **2.** | **Championship** | **9.** |  |
| **2020.—2021.** | **2.** | **Championship** | **6.** |  |
| **2021.—2022.** | **2.** | **Championship** | **10.** |  |

Trivia
------

Queen of the Souths eldste spiller gjennom tidene er Ally MacLeod. Klubben manglet spillere til en reservelagskamp mot St. Mirren i april 1992, og Queens 61 år gamle manager Ally MacLeod registrerte seg som spiller og spilte hele kampen. Han scoret også Queen of the Souths eneste mål, på straffespark. St Mirren vant imidlertid kampen 7-1.

Queen of the South blir humoristisk kalt den eneste britiske fotballklubben som er nevnt i Bibelen. I Lukasevangeliet 11:31 heter det, i engelsk oversettelse: *«The queen of the South will rise up at the judgment with the men of this generation and condemn them, for she came from the ends of the earth to hear the wisdom of Solomon, and behold, something greater than Solomon is here.»* (På norsk: *«Dronningen fra landet i sør skal stå fram i dommen sammen med mennene i denne slekt og dømme dem. For hun kom helt fra jordens ytterste grenser for å lytte til Salomos visdom – og her er mer enn Salomo!»*) Dronningen det vises til, er Dronningen av Saba.

Klubbrekorder
-------------

* Beste ligasesong: 4.-plass (av 20 lag) i Division 1 i 1934
* Beste sesong i skotsk FA-cup: Finalist i 2008
* Høyeste tilskuerantall: 26 552 mot Heart of Midlothian 23. februar 1952 (skotsk FA-cup 3. runde)
* Største seier: 11-1 mot Stranraer 16. januar 1932 (skotsk FA-cup 1. runde)
* Største tap: 2-10 mot Dundee 1. desember 1962 (1. divisjon)

Referanser
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑  Queen of the South Football Club: A – Z of Queen of the South (kopi hos The Internet Archive)  
 (En feil i kildeteksten: Ally MacLeod var 61 år, ikke 56.)
14. ↑  BibleGateway.com
15. ↑  Bibelen.no Arkivert 8. oktober 2007 hos Wayback Machine.

Litteratur
----------

* Sky Sports Football Yearbook, Headline Publishing Group, London 2008. ISBN 978-0-7553-1820-9
* Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

Eksterne lenker
---------------

* (en) Offisielt nettsted Rediger på Wikidata

* (en) Queen of the South F.C. – kategori av bilder, video eller lyd på Commons Rediger på Wikidata

| * v
* d
* r
Scottish Championship 2016–2017 |
| --- |
|  | Ayr United **·** Dumbarton **·** Dundee United **·** Dunfermline Athletic **·** Falkirk **·** Greenock Morton **·** Hibernian **·** Queen of the South **·** Raith Rovers **·** St. Mirren | Skottlands flagg |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |